Aarhuus Stifts-Tidende, 1844-08-21
Regjeringen maa forlade den næsten passive Stilling, den hidtil har indtaget ligeoverfor de statsopløsende Bestræbelser i Hertugdommerne. Den maa aabent og uforbeholdent erklære sig om den bestaaende Statseenhed, og jeg tvivler ikke om, at den med den fuldkomneste Ret og efter Overbeviisning vil kunne give en saadan Erklæring. - Den maa derhos udtrykkelig udtale, at den aldeles ikke vil gaae ind paa Andragender, eller taale Bestræbelser, som sigte til Opløsningen af de Forhold, som betingeStatseenheden. Til disse Forhold henregner jeg især, foruden den fælles Statshersker, endvidere fælles Statsraad, fælles øverste Regjeringscollegier, forsaavidt ikke de enkelte Statsdeles Eiendommeligheder fordre nogen Forskjel heri, fælles Statshuusholdning, fælles Krigsmagt, og fælles Borgerret for de forskjellige Statsdeles Borgere, navnlig den Ret, der ved Jndfødsretten af 1776 er tilsikkret enhver Jndfødt fra den ene Statsdeel til at kunne faae Embeder i alle andre Statens Deele. Paa flere af disse Forholds Opløsning arbeides der stadigen løs fra Hertugdømmernes Side, navnlig paa Opløsningen af den fælles Krigsmagt, af de fælles Finantser og af den fælles Borgerret. Jeg troer, at det er dermed, der bør begyndes, at Regjeringen aabent bør erklære sig om disse Forhold, og at den da naturligviis ogsaa bør skaffe denne sin Erklæring Anerkjendelse og Efterlevelse, navnlig hos Embedsmændene i Hertugdømmerne. Hertil maa efter min Mening føies en videre Uddannelse af de Forhold, som i enhver Stat søges uddannede, for at betrygge Statseenheden. Jeg sigter herved især til Ophævelsen af den Toldgrændse, der endnu adskiller os fra Hertugdømmerne, og naturligviis i Forbindelse dermed til en Omregulering af de Afgifts- og Toldforhold, som hidtil har været til Hinder for en saadan, foranstaltning. Jeg veed, og det er flere Gange tilkjendegivet, at Regjeringen har sin særdeles Opmærksomhed henvendt paa at udjevne disse Forhold, og unægtelig er ikke Lidet skeet i denne Retning; men jeg troer, at Toldgrændsen er en saa usalig adskillende Indretning, at den snarest muligt ved kraftige Forholdsregler bør ophæves, at der ikke længer maa være Tale om, hvorvidt Hertugdommerne ønske eller ville denne Forandring, og ere villige til at gaae ind paa de Forholdsregler, som sigte dertil, men at Regjeringen, maa erklære, at det bør saa være, at Toldgrændsen skal hæves. Naturligviis maa Stænderforsamlingernes Betænkninger indhentes angaaende den letteste og lempelig ste Maade, hvorpaa Forandringen i det Enkelte kan skee; kun at det staaer fast, at den inden kort Tid skal skee, En saadan Foranstaltning vil vistnok, ligesom naar ved en Operation en sygelig Formation bortskæres, kunne medføre smertelige Berørelser og have sine Ulemper; men jeg troer, at naar den først er iværksat, vil den vise sig at være til Alles sande Bedste, og det hele Statslegeme befinde sig friskere og kraftigere derved. – Udjevningen af de ommeldte Forskjelligheder vil mere end alt andet bidrage til at tilveiebringe Tilnærmelse og Sympathi mellem de forskjellige Statsdeles Beboere; dette er idetmindste den Virkning, som deslige Forholdsregler i andre Stater have havt. – Foruden disse Forholdsregler troer jeg at det til Statseenhedens Opretholdelse vil være gavnligt, at de Elementer i Staten, der ere den bestaaende Statseenhed hengivne, bør styrkes, navnlig at det danske Folks Repræsentanter forenes i een Stænderforsamling, hvilket der udentvivl ikke kan være nogen væsentlig Hindring for. Den høitagtede kgl. Commissarius har selv for ikke lang Tid siden udtalt i denne Forsamling, at intet vilde være til Hinder for de danske Stænderforsamlingers Forening, naar blot Hertugdommernes ogsaa kunde foreenes, hvilket sidste han imidlertid har erkjendt ikke kunde eller burde skee. Men fordi væsentlige Grunde ere til Hinder for Hertugdommernes Stænderforsamlingers Forening, synes det dog ikke billigt at nægte en Forening af Kongerigets, mod hvilken ingen saadan politisk Grund existeret, medens der tvertimod er saa meget, der taler derfor. - Et andet Element, der holder paa Statseenheden, er det danske nationale Element i Slesvig. For Stats eenhedens Opretholdelse er det noget af det Væsentligste der kan skee, at dette Element bestyrkes i sin gode Ret. Jeg skal imidlertid ikke gaae videre ind herpaa, da et særligt Andragende om denne Gjenstand er taget under Behandling af Forsamlingen. - Men ved Siden af de paapegede Midler til at sikkre Statseenheden, bør man ogsaa søge at fjerne Alt, der kan give nogen virkelig billig Grund til Misfornøielse fra de forskjellige Statsdeles Side. Ligesom Regjeringen paa den ene Side med den største Kraft bør holde paa, og gjennemføre de Forholdsregler, som betinge Statseenheden, bør den paa den anden Side indrømme Alt, hvad der for at efterkomme Hertugdømmernes Ønsker kan inddrømmes, uden at Statseenheden kan lide derunder. Saaledes bør der vistnok foretages en nøie Undersøgelse af Prægravationspørgsmaalene, for at Hertugdommerne, hvis de virkelig skulde være prægraverede, kunne faae den dem tilkommende Ret. Foruden den egentlige Prægravation, som skal bestaae deri, at hertugdømmerne formeentligen ere mere bebyrdede med Afgifter til Staten, end Kongeriget, gives der enkelte andre Forhold, som udentvivl kunde ønskes omregulerede, og hvilket vistnok kunde skee uden Fare for Statseenheden. Saaledes kan der, skjøndt man bør holde fast paa, at der kun er een fælles Krigsmagt, neppe være noget til Hinder for, at den holsteenske Afdeling af Hæren fik tydsk Commando; og skjøndt det vistnok er vigtigt, at der i samme Stat findes een og samme Mønt, synes det dog at have viist sig, at Rigsbankberegningen ikke practisk kan holde sig i Hertugdommerne; dette Forhold bør derfor udentvivl omdannes, og saafremt det ansees nødvendigt, at samme Mønt vedligeholdes over hele Staten, bør Forandringen iværksættes tillige hos os selv, og hvilken Gjenstand ogsaa et særskilt Andragende foreligger Forsamlingen. Det er saaledes min Mening, at førend der kan tænkes paa at virke for Statseenheden, som Comiteen har foreslaaet, (see forr. Av.) bør Regjeringen selv træde op og handle i den Retning jeg har angivet.